Premià de Mar amb el comerç local - Pànxing\nVeïns i veïnes de Premià de Mar amb el comerç local. Es tracta d’una campanya de suport al teixit comercial local.\nPremià de Mar amb el comerç local i és que aquesta setmana s’ha posat en marxa una campanya que té per objectiu donar suport al teixit comercial local. Una campanya que té especial interès després del període de tancament al qual s’ha vist abocat el comerç local a causa de l’estat d’alarma.\nSota l’eslògan “Donem vida al comerç”, la campanya compta amb la participació de diversos veïns i veïnes que testimonien la seva experiència tot destacant els avantatges del comerç de proximitat. En destaquen aspectes com ara la varietat, la qualitat, el tracte familiar o la confiança, entre altres característiques.\nLa campanya, que està adreçada a tota la ciutadania i es podrà visualitzar a tots els barris amb diferents elements de suport. Així, per exemple, hi haurà suport a través de banderoles i pancartes al carrer i de cartells ubicats a les cartelleres, així com en pantalles i als mateixos comerços. A més, també es difondrà a través dels mitjans de comunicació municipals, entre els quals el web premiademar.cat, les diferents xarxes socials institucionals del municipi, la revista municipal Vila Primília o Ràdio Premià de Mar. Com a novetat, el bus urbà C-18 també farà de suport de la campanya.\nAquesta campanya, impulsada des de l’Ajuntament, és una de les accions acordades per la Taula de comerç, PIMES i autònoms. Aquesta és una campanya específica per donar suport als comerciants de la vila en la situació creada a conseqüència de la crisi de la COVID-19.\nPodeu veure la campanya de vídeo a les xarxes socials que ja s’està difonent.\n<iframe src=”https://www.facebook.com/plugins/video.php?href=https%3A%2F%2Fwww.facebook.com%2Fajpremiademar%2Fvideos%2F3971447239594376%2F&show_text=0&width=560″ width=”560″ height=”315″ style=”border:none;overflow:hidden” scrolling=”no” frameborder=”0″ allowTransparency=”true” allowFullScreen=”true”></iframe>\nSi t’ha agradat llegir Premià de Mar amb el comerç local també et pot interessar llegir Optimisme entre els restaurants de l’Alt Maresme.


El president de l'Institut Mallorquí d'Afers Socials diu que l'oposició només cerca "utilitzar políticament" les menors explotades sexualment\n2 min. Palma 03/11/2020 15:27\n651x366 Magdalena Gelabert, Andreu Alcover i Guillem Balboa durant la roda de premsa d'aquest dilluns. Magdalena Gelabert, Andreu Alcover i Guillem Balboa durant la roda de premsa d'aquest dilluns.\nEl PSIB, MÉS per Mallorca i Unides Podem han rebutjat per tercera vegada crear una comissió d'investigació per tal d'esbrinar responsabilitats i errades sobre l'escàndol de les 16 menors tutelades per l'Institut Mallorquí d'Afers Socials (IMAS) que varen ser explotades sexualment. El Pacte ha votat en contra de la iniciativa proposada per l'oposició en el ple extraordinari del Consell de Mallorca d'aquest dimarts, però ja va fer el mateix enguany al ple de la institució insular i del Parlament.\nEl president de l'IMAS i conseller del PSIB, Javier de Juan, ha afirmat que l'oposició només cerca "utilitzar políticament" les víctimes, i ha afegit que s'aproximen a "tesis de l'extrema dreta més rància". També ha demanat al PP, El Pi, Ciutadans i Vox que participin en la comissió política per investigar la feina feta per gestors i directors insulars de menors des del si del consell rector de l'IMAS.\nEl portaveu socialista al Consell, Andreu Alcover, ha comentat que en les tres ocasions que l'oposició ha demanat fer una comissió d'investigació només han cercat depurat les responsabilitats polítiques, però mai no han volgut saber què ha passat amb les víctimes. També ha recordat que la Fiscalia ha descartat definitivament que hi hagi cap xarxa de prostitució infantil de personal de l'IMAS.\nLa portaveu d'Unides Podem, Magdalena Gelabert, que ha intervingut en línia en el ple, ha dit que l'oposició vol fer un escarni "polític" i "públic" utilitzant les menors. També ha afirmat que el seu partit vol saber quina feina han fet tots els partits, no només aquesta legislatura.\nEn un comunicat, el PP ha criticat que Gelabert "no tenia previst formar part del ple per motius personals", però que finalment hi ha comparegut des de casa perquè la presidenta del Consell, Catalina Cladera, no s'hagués de pronunciar sobre la votació en contra, segons el partit conservador. La portaveu d'El Pi, Xisca Mora, ha considerat que pel fet de no acceptar la comissió d'investigació, el Pacte mostra "manca de transparència".


Salut preveu que el pic a les UCI arribi a 400 o 500 ingressats a finals de mes i diu que ja hi ha desprogramacions - EbreDigital.cat\nLa directora del Servei Català de la Salut (CatSalut), Gemma Craywinckel, ha assegurat aquest diumenge que el pic d’aquesta cinquena onada a les UCI podria arribar als 400 o 500 pacients a finals de juliol. En una entrevista a Rac1, Craywinckel ha dit que els centres estan ara compatibilitzant activitat covid amb altres patologies, amb el problema afegit que molts professionals comencen vacances. Per això, ha remarcat que és un moment “molt complicat“. En aquest context, ha explicat, ja hi ha dificultats als hospitals per mantenir activitat programada. La responsable del CatSalut ha dit que hi ha un problema “gravíssim” de mans i no ha descartat activar sanitaris de vacances tot i que és “l’última opció” i “gairebé una línia vermella“.


La Festa Major 2013 arriba amb moltes novetats | Ajuntament de Cubelles\nLa Festa Major 2013 arriba amb moltes novetats\nL'exhibició dels Balls Populars precedirà el pregó, que enguany va a càrrec del periodista i actor Xavier Graset\nL'edició 2013 de la Festa Major de Cubelles arrenca aquest divendres, amb moltes novetats. des de fa uns dies, la regidoria de Cultura i Societat, encarregada de la coordinació del programa d'actes a través de la Comissió de Festes, distribueix el programa oficial, farçit d'actes des d'aquest divendres fins el proper 17 d'agost. La portada de l'edició d'enguany és del dissenyador cubellenc Abel Miró, que s'ha inspirat en la recuperació dels capgrossos de Cubelles, una representació dels quals posa davant dels principals edificis i monuments de la vila.\nLa resta d'actes tradicionals es mantenen inalterables. Els 12 morterets i el repic de campanes obren la Festa Major el 14 d'agost al migdia. A la nit, el passeig tornarà acollir el gran castell de focs d'artifici a càrrec de la pirotècnia Igual, que precedirà la cercavila nocturna, un dels gran atractius turístics de la vila. L'endemà, dia de la Mare de Déu, les autoritats presidiran l'entrada a l'ofici solemne, en el qual les membres de la colla de Panderos de l'Agrupació de Balls Populars de Cubelles, en motiu del seu 20è aniversari, realitzaran la tradicional ofrena dels productes dels pagesos de la Vila. En acabar la missa, els balls populars realitzaran la cercavila de la sortida d'ofici, fins arribar a la plaça de la Vila, on es farà una nova exhibició de les diferents colles. Enguany, la gran novetat és la recuperació de la colla de Capgrossos, que tornen a formar part dels entremesos municipals després d'uns anys d'absència.\nPel que fa al programa, enguany el tema central és l'aniversari dels Panderos de l'Agrupació. La revista també incorpora la ja esperada separat històrica, elaborada pel Grup d'Estudis Cubelles Amics del Castell, que enguany porta el títol de "Miscel·lània Cubellenca". El dossier de recerca històrica, obra de Joan Vidal, Antoni Pineda, Núria Fonoll i Núria Jané, està dividt en quatre capítols: "Festa Major de 1963. 50 anys de l'homenatge a Charlie Rivel", "El pregó de Festa Major i els seus protagonistes", Programes de festa i història local: una llarga i profitosa relació" i "La Festa Major de Cubelles en el primer terç del segle XX".\nUna de les principals novetats és l'increment d'activitats musicals, que enguany arrenquen el divendres 9 d'agost, amb un concert del grup El príncipe rana, amb representants cubellencs, i Vuit, un grup que s'ha donat a conèixer després de posar la banda sonora a alguns capítols de la popular sèrie de TV3 "Polseres vermelles". Es tracta d'una petició expressa d'un grup de joves de la vila, recollida per la Comissió de Festes pel cap de setmana previ als actes més tradicionals. Dissabte, 10 d'agost, després del ja consolidat assaig general, repeteix el ball amb Dj's, una fórmula que també protagonitzarà el ball posterior al sopar a la fresca (15 d'agost). Però aquestes no són les úniques propostes musicals per a aquesta Festa Major. Diumenge 11 d'agost (23h., pl. de la Vila) serà el torn del jazz, amb La vella Dixiland i Marina Barahona, mentre que el ball de l'empalmada (14 d'agost), després del tradicional castell de focs d'artifici de la Pirotècnica Igual, vindrà de la mà de l'orquestra Girasol i els vilanovins Ragatunning. El dia de Festa Major, el 15 d'agost, l'orquestra La Chatta repeteix pel concert (19,30h.) i ball (24h.). També musical serà l'acte que clourà l'edició d'enguany de la festa en honor a Santa Maria, el dissabte 17 d'agost, amb una nova edició del Cubelles Rock City, que enguany comptarà amb les formacions Güru, Crueladevil i Noctämbulus.\nTeatre, activitats infantils i esports\nEl programa es completa amb activitats per a tots els públics. Des de la màgiadel popular Mag Lari (12 d'agost) fins al cinema a la fresca (13 d'agost), una altra de les novetats d'enguany després de la bona acollida que va tenir l'activitat dins de les dues darreres edicions de la Festa Jove. Entremig, el tradicional concurs infantil de Fauna (10 d'agost), una nova edició del sopar a la fresca (15 d'agost), l'espectacle del circ Los i les sardanes (16 d'agost).\nEl tradicional motocross i la cursa americana (10 d'agost) i el XIII Open de tennis Vila de Cubelles (del 12 al 17 d'agost) són, un any més, la principal atracció esportiva d'una Festa Major que perd el tradicional partit de presentació del CF Cubelles. En substitució d'aquest, el CE Cubelles organitza un torneig de futbol 7 (10 d'agost). A més, tornarà a celebrar-se les tradicionals regates del CM Cubelles (17 i 18 d'agost) i el campionat social de Petanca (9 i 10 d'agost).


2018_JORGE PARDO - Ciutat Flamenco\nDIMARTS 22.05.2018 | 21h\nJa fa temps que Jorge Pardo ha acostumat els seus seguidors a esperar d’ell l’inesperat. Djinn va més enllà del flamenco conegut. Comparteix la forma, la banda i el so d’Històries De Radha i Krishna, un projecte anterior de Pardo, però s’endinsa en l’essència del flamenco per dur-lo més enllà de les seves fronteres musicals conegudes.\nÒrgans Hammond, teclats amb sons àcids, contundents bateries, baixos elèctrics i guitarres flamenques s’uneixen a saxos i flautes processades amb l’electrònica treballant amb samples de cants vells o sessions properes al soul, trap o poesia hip hop. Amb el mestratge en la composició i la seva inconfusible interpretació de flauta i saxo, Jorge Pardo ens porta amb la seva música a un viatge incessant cap a allò desconegut. Una música rica en matisos, suculenta en el seu fonament i sublim en els seus continguts. La vivència del músic dins la seva pròpia música, abraçant el jazz i tenyit del sentiment del flamenco, es transforma en una música urbana contemporània que allotja el pols més íntim de la quotidianitat espaciotemporal de Pardo.\nFlauta i saxo: JORGE PARDO\nTeclats: TONY ROMERO\nBaix: PABLO BÁEZ\nBateria: DAVID BAO\nJORGE PARDO | + info\nJorge Pardo és una de les figures més rellevants dins el flamenco i el jazz a nivell internacional. De formació autodidacta, va créixer en el món de la música al Madrid dels anys 70, molt lligat al jazz com a expressió de llibertat. A finals d’aquesta dècada va compartir idees, música i vivències amb el mestre de la guitarra flamenca Paco de Lucía durant 20 anys. Des d’aquest moment, la flauta i l’ànima de Jorge Pardo quedarien lligades al flamenco per sempre per a crear un nou llenguatge musical: el flamenco jazz o el flamenco fusió. De fet, l’artista seria el primer flautista a interpretar flamenco juntament als mítics Camarón de la Isla i Paco de Lucía, col·laboracions que estan recollides als discos La leyenda del tiempo i Paco de Lucía interpreta a Manuel de Falla.\nJorge Pardo ha liderat més d’una vintena de projectes materialitzats en discos, entre els quals hi trobem Huellas (Cabra Road, 2012), amb el qual va ser guardonat Millor Músic de Jazz 2013 segons l’Academie Française du Jazz. Entre els reconeixements també destaca el Premi Nacional de Músiques Actuals 2015 atorgat pel Ministeri d’Educació, Cultura i Esports.\nJorge Pardo ha col·laborat amb artistes de tot el món, oferint al voltant de 200 concerts anuals a teatres, clubs de jazz i festivals dels cinc continents, i erigint-se d’aquesta manera, com una referència internacional del jazz, el flamenco i les músiques tradicionals i improvisades.\nCiutat Flamenco ® 2018


Catalunya i Israel intercanviaran científics\nMas signa un conveni i obre una línia de treball amb l'agència d'innovació israeliana\nMas i Mas-Colell signen un conveni amb el Weizmann Institute\nEnviat especial a Rehovot (Israel)Catalunya i Israel ja tenen un marc de col·laboració científica formal. Aquest diumenge al matí el president de la Generalitat, Artur Mas, ha signat un conveni amb l'Institut Weizmann de la Ciència, una universitat dedicada a la recerca que ha presentat com "el Harvard d'Israel", que se sumarà a un altre aquesta tarda amb la Universitat de Tel Aviv. El president els ha presentat com una fita important per al seu govern i ha posat en valor el sector de la recerca i la innovació a Catalunya, que ara té el repte de traslladar la seva feina "a la creació de riquesa i el teixit industrial".\nAndreu Mas-Colell, conseller d'Economia i Coneixement, ha explicat que el conveni amb el Weizmann té tres potes: un intercanvi de 10 científics (5 per cada part) entre la universitat israeliana i les catalanes, conferències anuals als dos països amb convocatòries competitives i donar accés a l'ús del sincrotró Alba als científics d'aquell país. La delegació catalana, formada per científics i acadèmics a més de representants institucionals, ha escoltat una conferència sobre nanociència del professor Ernesto Joselevich, format a la Universitat Autònoma de Barcelona. Israel paga un milió d'euros pel conveni i Catalunya un altre.\nMas ha destacat la "gran capacitat d'arribar a acords" de Catalunya i n'ha destacat especialment un altre amb l'agència del govern israelià per a la cooperació industrial i el desenvolupament (MATIMOP) que implicarà, entre altres coses, que un representant del govern català hi treballi. Serà, ha explicat el cap de l'executiu, el primer cop que els israelians hi acceptin un representant d'un altre govern.\nMas Israel ciència


Fent dreçera: de febrer 2009\n24/02/2009 Excursió al voltant del Leurtzako Urtegiak\n24/02/09 A falta d´un dia per tornar a la rutina de la feina, vaig poder fer un excursió, que en bones condicions (climatològiques), hagués sigut molt maca, però malgrat les bones previsions dels homes/dones del temps, la boira va ser la meva acompanyant durant quasi tot el trajecte.\nL´objectiu era pujar a les muntanyes que envolten l´embalse de Leurtza, el Soratxipi (1069m) i el Bonozorrotz (1017m).\nAquest pantà esta situat prop del Baztan i concretament en la vall de Malerreka, i s´arriba des de el petit poble de Urrotz. Esta declarat com a Reserva Natural Recreativa, i a part de ser un lloc preciós, es apte per a fer excursions amb quitxalla, i també esta adaptat per a invidents i disposen d´un sender especial per a gent amb minusvalíes, realitzable amb cadira de rodes.\nEl camí comença en l´aparcament, al costat de la caseta d´informació\nEs va bordejant l´embals.\nEs passa pel costat d´una bucòlica borda.\nDesprès d´una mitja hora de pujar s´arriba al PR102 que va en direcció al Bonozorrotz.\nLa boira ja esta ben present.\nI desprès de desviar me del sender, tiro pel dret i ja es veu al fons el Soratxipi.\nBústia del Soratxipi.\nSeguidament segueixo pel cordal i arribo a un coll on s´agafa el sender d´abans.\nI finalment arribo a la segona cima, el Bonozorrotz.\nLa bústia del Bonozorrotz.\nTorno enrere i començo a baixar cap al pantà, hi han llocs amb bastanta neu.\nArribo a un altre coll, on hi ha un indicador que em guia cap a Leurtza.\nFinalment arribo al pantà.\nEscrit pel Ignasi Mateu a 16:37:00 Cap comentari: Enllaços a aquest missatge\n24/02/2009 Una façana ben curiosa\nEscrit pel Ignasi Mateu a 20:55:00 1 comentari: Enllaços a aquest missatge\n17/02/2009 Alquézar, m´encanta\n17/02/09 Aquest darrer cap de setmana, he estat a la Sierra de Guara, i a part de les magnifiques muntanyes, he gaudit d´un poble que m´ha encantat, Alquézar. Tenia referències vagues de que era un poble bonic, però a mi m´ha agradat moltissim.\nAlquézar, es un poble mitjeval, on les estrets carrerons donen testimoni d´altres èpoques. El nom del poble ve de Al-Qasr, que vol dir castell, i es testimoni del seu passat àrab.\nDestaca sobretot la Colegiata de Santa Maria la Mayor, que data del segle XIII, i que el poble esta penjat pels congostos del riu Vero.\nRecomano moltissim la seva visita, jo hi torno segur.\nEscrit pel Ignasi Mateu a 15:03:00 2 comentaris: Enllaços a aquest missatge\nEs tracta de Paisatges, Pobles\n14/02/2009 Sierra de Guara\n14/02/09 Aquesta es la crònica d´una excursió que primer havia de ser al Bachimala, desprès al Turbón, al Tozal de Guara, i que finalment va ser una excursió per les Crestes del Fragineto, pero que no van decebre gens ni mica. L´Hernan, el Benji i un servidor vam disfrutar de les pedreres, la neu i dels barrancs.\nL´itinerari comença prop de l´ermita de San Cosme, als peus del embalse de Vadiello, i desprès d´una equivocació de la ruta (marca de la casa), vam comença a caminar per un sender que ens porta cap al Estrecho de la Predicadera.\nLa Predicadera esta situat entre dos mallos, i el camí puja per al mig\nL´Hernan i el Benji avançant per la pedrera\nUn cop passat aquest tros s´arriba a la mitja hora de comença al pic de Mondinero (1470m).\nDes de el Mondinero veiem el imponent Tozal de Guara.\nAra toca baixa cap al coll de Fragineto, no sense tenir alguns "problemillas" amb uns caçadors, que no ens van facilitar gens el trobar el camí, vam perdre ben be tres quarts d´hora.\nUn cop superat el coll, comencem a pujar fins arribar a les crestes, on per la seva cara oest son caiguda lliure.\nJa es divisa al fons el pic de Fragineto.\nEl trio fent cim a les tres hores i mitja de començar. Cal dir que jo vaig arribar ben be deu minuts mes tard que les dues maquinotes, ¡l´edat no perdona, Mateu!\nDesprès d´una estona de descansar, menjar i admirar l´espectacular panoràmica, comencem a baixar pel cordal en direcció al coll de Petreñales.\nUn cop baixem del coll per dins del barranco de los valles, anem a parar a les Gargantas del Calcón, on el camí s´uneix amb el riu.\nAixò s´en podria dir barranquisme de baixa intensitat.\nEncara que a punt vaig estar de caure a l´aigua, i emportar me al Benji.\nEns vam divertir força, i al menys a mi em va servir per oblidar-me una estona del estat dels meus músculs.\nAl sortir del congost, vam seguir pel sender, i vam passar pel costat de l´ermita de la Fabana.\nI vam arribar als cotxes, amb els peus ben molls però satisfets de una excursió força interessant.\nEscrit pel Ignasi Mateu a 19:52:00 3 comentaris: Enllaços a aquest missatge\n03/02/2009 Sierra de Garobel/Salvada\n03/02/09 Desprès de tres mesos de "sequia", he trobat una escletxa de "bon" temps, i he anat a pujar a la Sierra de Garobel/Salvada, una zona preciosa que que m´ha deixat impressionat per la seva bellesa. Aquesta serra separa les províncies de Alava, Biscaia i Burgos, i es característica perquè separa la meseta superior amb uns murs de roca impressionants.\nL´excursió comença al petit poble de Madaria, d´on surt una pista que estava molt fangosa,\nque porta fins a una petita explanada i ja tenim davant el Ungino, amb forma de proa de vaixell i a la dreta l´Eskutxi.\nAra el camí comença a pujar amb una forta inclinació.\nAl poc que em vaig apropant a la paret, es pot veure clarament un forat que se l´anomena "Ojo del Ungino"\nEl camí es desvia a ma esquerra i bordejant la muralla en direcció al Portillo de Atatxa.\nArribant al Portillo de Atatxa, un dels pocs passos naturals que hi han.\nUn cop passat el portillo em trobo davant l´Ungino.\nAbans d´arribar al cim es pot veure la cara interior del Ojo del Ungino.\nEn la cima del Ungino\nUn cop surto del Ungino, em trobo amb una cova, on es van trobar vestigis neolítics.\nAra vaig pujant cap al Eskutxi, mirant enrere es pot veure en primer terme l´Ungino i al fons el Tologorri.\nAl cap d´una estona s´arriba a un vèrtex geodèsic, encara que aquest no es la cima sinó el vèrtex que es pot veure al fons de la imatge.\nLa meseta ofereix una imatge preciosa i solitària.\nArribant a la cota mes alta de la serra.\nEscrit pel Ignasi Mateu a 18:17:00 Cap comentari: Enllaços a aquest missatge\n24/02/2009 Excursió al voltant del Leurtzako Urteg...


Propense ......!! Climent Miró i Tuset: de novembre 2008\nPublicat per Climent Miró i Tuset a 23:52 Cap comentari:\nAquest cap de setmana vaig tenir l’oportunitat de poder assistir al Zoom d’Igualada, el Festival Europeu de Telefilms. Tots sabem on situar Igualada i també que són els telefilms. Fins aquí no hi trobem cap dificultat. Però poca gent sap que és l’Ateneu Igualadí, l’entitat organitzadora de l’esdeveniment, la qual fou fundada el 1863. Això és associacionisme.\nL’Ateneu Igualadí ha transformat per uns dies els carrers de la capital de l’Anoia en un passeig on ha estat fàcil trobar els directors i actors dels films participants i els destacats membres del jurat.\nEl Festival, que com bé he dit organitza aquesta entitat associativa, compta ja amb sis edicions, i en aquest poc temps s’ha transformat en un dels millors exponents continentals de la difusió dels telefilms, aquestes pelis que es produeixen per al consum televisiu.\nDurant la Universitat Catalana d’Estiu vaig tenir la mala sort de ser un dels pacients espectadors de la Diada d’Andorra que any rere any s’hi celebra. Dic mala sort, per la poca cura de l’organització i per les barbaritats que es van arribar a pronunciar per boca d’alguns ponents, que potser, massa entossudits en mirar-se el melic, no deixen veure la projecció internacional que pot tenir la societat andorrana, en aquest cas a través de la cultura.\nIgualada i el seu festival constitueix el clar exemple d’una societat oberta, amb mires europees, dins de l’àmbit cultural i com no, també identitari. Tranquil•lament podien organitzar un festival de caire local, comarcal o territorial, però han optat per una mirada més allunyada.\nUna organització que col•labora amb altres festivals com l’Islantilla o amb entitats com el Centre de la Cultura Catalana d’Andorra, que a través d’un acord que es va signar fa uns dies, permetrà la projecció de tres films del Zoom, en versió original i subtítols en català.\nMirar-se al melic, enfocats només en un tram del nostre passat no contribueix res a avançar i a promoure una societat dinàmica i capaç de tenir una ment oberta i creativa.\nEtiquetes de comentaris: andorra, cultura


Fragmentari, el bloc d'en Bernat Villarroya: d’agost 2009\nA Vilafranca, de Festa Major!\nAquest vespre es fa el pregó de la Festa Major de Vilafranca del Penedès que començarà amb tota la seva força demà al migdia amb la tradicional 'tronada'...\nUs deixo amb el programa complert d'aquests dies i... A gaudir de la festa!\n(si voleu més informació la trobareu aquí i aquí).\nPregó de la Festa Major a càrrec de David Boada i Vives\nNit de rumba amb Los Manolos i Gertrudis\nEsmorzar dels balls de la Festa Major\na la cruïlla del carrer de la Parellada amb la rambla de Nostra Senyora\nPresentació de la Banda Artística de Merza (Galícia)\nRepicada general de campanes\nA les 12 del migdia, a la rambla de Nostra Senyora\nCercavila amb el Drac, els Diables, el Ball d’en Serrallonga, l’Àliga, els Gegants, els Nans, els Capgrossos, les Cotonines, el Ball de Malcasats, les Panderetes, els Pastorets, els Cercolets, el Ball Pla, els Figuetaires, els Bastoners, els Panderos, el Ball de les Gitanes, els Falcons, els Xicots de Vilafranca, els Castellers de Vilafranca i la Banda pels carrers del centre de Vilafranca.\nEn arribar la cercavila a la plaça de la Vila\nActuació dels balls, els Falcons, els Xicots de Vilafranca i els Castellers de Vilafranca.\nA 2/4 de 6 de la tarda, a la plaça de Sant Joan\nA les 6 de la tarda, al pati de l’escola Estalella i Graells\nConcert de música de banda amb la Banda Artística de Merza\nA 2/4 de 7 de la tarda, a la plaça del Penedès\nA 3/4 de 8 del vespre, al carrer del Mestre Recasens, 21\nSortida de la processó amb la imatge de sant Fèlix, acompanyada pels balls, la Moixiganga, el Falcons, els Xicots de Vilafranca, els Castellers de Vilafranca i la Banda.\nA les 12 de la nit, al Paratge de les Clotes\nCastell de focs a càrrec de la Pirotècnia Turís\nA 2/4 d’1 de la matinada, a la plaça de Jaume I\nBall de Festa Major amb l’Orquestra La Chatta\nA 2/4 d’1 de la matinada, a la plaça de Sant Joan\nConcert folk amb la Ronda de Boltaña\nA 2/4 d’1 de la matinada, al pati de l’escola Estalella i Graells\nA 2/4 d’1 de la matinada, al parc Tívoli\nVII Cabaret. Malabaring Brutal\nRepicada general de campanes anunciant la festivitat de sant Fèlix\nA les 7 del matí, a la cripta de la basílica de Santa Maria\nExposició de les relíquies del sant\nA les 7 del matí, a la plaça de la Vila\nA les 8 del matí, a la cripta de Santa Maria\nA 2/4 de 10 del matí, a la plaça de la Vila,\nEn arribar a la plaça de Jaume I\nA les 10 del matí, a la basílica de Santa Maria\nOfici Solemne de la Festa Major presidit per Mons. Francesc Pardo, bisbe de Girona\nCommemoració del 46è aniversari del Monument als Castellers\nA 2/4 d’1 del migdia, a la plaça de la Vila,\nActuació castellera de la Diada de Sant Fèlix amb la Colla Joves dels Xiquets de Valls, Colla Vella dels Xiquets de Valls, Minyons de Terrassa i Castellers de Vilafranca\nA 3/4 de 8 del vespre, a la plaça de Jaume I\nSortida de la processó amb la imatge de sant Fèlix, acompanyada pels balls, la Moixiganga, els Falcons, els Xicots de Vilafranca, els Castellers de Vilafranca i la Banda\nEn arribar la processó a la plaça de Jaume I\nA continuació, a la basílica de Santa Maria\nDarrera novena i cant dels goigs a sant Fèlix\nA les 12 de la nit, pels carrers i places del barri gòtic\nXIX Mostra d’espectacles al carrer\nA 2/4 d’1 de la matinada, a la plaça de la Sardana\nBall de Festa Major amb l’orquestra Cimarron\nBall de gralles a càrrec dels grups de grallers\nA la 1 de la matinada, a la zona esportiva, entre pavellons,\nmúsica electrònica amb Tok Tok vs Soffy O!\nteloners DJ Vilella, 2Shifted i DJ Muka\nOfici exequial en sufragi de tots els fidels difunts presidit per Mn. Jaume Berdoy, rector de la basílica de Santa Maria.\nActuació de lluïment de tots els balls i els Falcons\nActuació castellera de la diada de Sant Ramon, amb els Castellers de Vilafranca i Xicots de Vilafranca\nEn acabar, cap al carrer de Sant Joan\nA 1/4 de 7 de la tarda, a la plaça de Sant Joan\nRepresentació del Ball dels Malcasats, actuació especial del 10è aniversari\nA 3/4 de 8 del vespre, a la plaça de Jaume I,\nSortida de la processó que conduirà el sant a casa de l’administrador Josep Cabré i Tugas a l’avinguda de Vilanova, 15, acompanyada pels balls, els Falcons, la Moixiganga, els Xicots de Vilafranca, els Castellers de Vilafranca i la Banda\nSeguidament, a l’avinguda de Vilanova, 15\nA la 1 de la matinada, a la plaça de l’Estació\nOrquestra Cadillac i Tribut Abba\nA la 1 de la matinada, a la plaça de la Vila\nA la 1 de la matinada, a la plaça de Jaume I\nActuació dels grups vilafranquins\nDenominación de origen, Estramon i Josephine\nA les 10 del matí, al parc Tívoli\nOrganitza: el Club de Bitlles de Vilafranca\nA 2/4 de 12 del migdia, al Casal Societat la Principal\nMarcel Gros, espectacle infantil\nA la 1 del migdia, a la plaça de Sant Joan\nConcert vermut amb la Banda d’en Vinaixa\nDurant l’actuació, degustació de vermut\nA les 5 de la tarda, a la rambla de Nostra Senyora\nSeguidament, pels carrers del centre de la vila\nActuació de lluïment de la Festa Major dels Petits fent un ball a l’empostissat de tots els balls, els Falcons, els Xicots de Vilafranca i els Castellers de Vilafranca.\nA 2/4 de 7 de la tarda, al pati de l’escola Estalella i Graells\nSubhasta del 22è Firart a càrrec d’Elisabet Carnicé\nA 2/4 de 10 del vespre, a la plaça d’Anselm Clavé\nInici del Ball de Foc\nOrganitza: els Diables de Vilafranca\nA 2/4 de 12 de la nit, al parc Tívoli\nNit d’havaneres amb Peix Fregit i Xaloc, durant l’acte es repartirà rom cremat als assistents\nA les 12 de la nit, a la rambla de la Girada\nA les 12 de la nit, al pati de l’escola Estalella i Graells\nQuico el Cèlio, el noi i el mut de Ferreries amb l’espectacle Oco!\nA 2/4 d’1 de la matinada, a la plaça de l’Estació\nA la 1 de la matinada, a la plaça de Milà i Fontanals\nConcert amb Derrumband\norganitza: Cal Noi Noi\nConcert vermut amb els Ministrils del Raval.\nA les 6 de la tarda, a la rambla de la Girada\nEspectacle Rum Rum\nA les 8 del vespre, a la plaça de Jaume I\nA les 11 de la nit, a la rambla de Nostra Senyora\nBall de cloenda amb l’orquestra Tàndem\nA les 12 de la nit, a la plaça del Penedès\nCastell de focs d’artifici de cloenda de la Festa Major 2009\na càrrec de la Pirotècnia Turís\n[imatge: Drac de Vilafranca. Orígen i llicència de la imatge: aquí]\nPetites eines quotidianes contra la crisi\nMitjançant el Coffeelab (el "laboratori d’idees" del Marc) m’assabento de l’existència de la wiki-web ‘Marcas Blancas’ on es facilita informació de quines empreses i marques hi ha darrera les marques blanques dels grans supermercats.\nSense informació econòmica suficient per posicionar-me en el debat marques blanques sí - marques blanques no; si que és innegable que si els consumidors i consumidores tenim la possibilitat d'obtenir exactament el mateix producte a un preu més baix només perquè l'etiqueta és diferent, val la pena saber-ho... i poder fer ús d'aquesta informació a l'hora d'aprovisionar-se!\nPer aprofundir en el tema la mateixa wiki-web té un apartat molt interessant d'enllaços: 'recursos en la red'.\nPublicat per Bernat Villarroya i Garcia a 19:00 Cap comentari:\nAl ple municipal de la setmana passada…\n... El govern, amb el suport d’ERC, i gràcies a l’abstenció de PP i CUP, va aconseguir tirar endavant un pressupost de 43 milions d’euros, menys ambiciós que el que nosaltres havíem recolzat públicament el més de gener.\nICV-EUiA ens hi vam oposar: pensem que en època de crisi un Ajuntament sanejat com el de Vilafranca ha de dinamitzar tots els recursos en comptes de fer un plantejament de ‘serveis mínims’.\nSense afegir-hi pràcticament res de significatiu, CiU s’ha limitat a agafar l’esborrany de pressupost de l’anterior govern i a “retallar-ne” les previsions més valentes, tant en l’aspecte numèric (programa de rehabilitació d’habitatges en desús, segona mini-deixalleria urbana...) com d’acord polític (residència d’avis de l’antic Incavi).\n... Amb la suma dels vots del PSC i CUP es va rebutjar la proposta del govern per dotar-se d’un càrrec de confiança. Esperem que CiU no posi com excusa que no se’ls ha deixat organitzar com haguessin volgut. Iniciativa, com Esquerra, ens vam abstenir (entenem que, sempre que es faci respectant la llei, es una decisió que pertoca prendre al govern).\n... L’Ajuntament, sense marge de maniobra (calia haver actuat fa molts de temps per evitar-ho) i per unanimitat, va assumir el Servei d’Informació i Assessorament per a Joves (SIAJ) que fins ara prestava la Mancomunitat Intermunicipal Penedès Garraf. Per part d’Iniciativa per Catalunya Verds - Esquerra Unida considerem que, si realment volem ser una capital territorial, no pot tornar a passar que un servei mancomunat entre diversos municipis es deixi perdre, amb conseqüències negatives més que evidents per als municipis més petits i dels que volem exercir la capitalitat.\nCapítol a part mereix la feble política de joventut de l’Ajuntament en els darrers anys, que voldríem que fos més transversal i més àgil, per exemple, a l’hora de tirar endavant el nou equipament juvenil de Cal Berger que ha de substituir un Etcètera que ja fa anys que va tancar portes.\n... No només es va aprovar definitivament el Pla Parcial de la Pelegrina (830 pisos nous) sinó que es va fer en les pitjors condicions jurídiques i econòmiques possibles pel que fa al percentatge d’habitatge social i a la construcció dels nous equipaments públics necessaris.\nAquest fet (menys habitatge social i absència de finançament per a la construcció dels equipaments) no va passar perquè si: És conseqüència de la irresponsabilitat de PSC i CiU (els dos grups majoritaris al consistori) que primer van votar a favor de fer una agenda urbanística per a la Vila i desprès, durant tot un any, van ser incapaços de posar sobre la taula una proposta que s’adeqüés a l’esperit de l’acord inicial (info relacionada , , ,  i ).\nPer part d’ICV-EUiA pensem que si, al fer l’agenda urbanística, s’hagués vinculat el desenvolupament de la Pelegrina a una bona Memòria Social i al Pla Local de l’Habitatge, aquests terrenys ara no podrien ser urbanitzats ni construïts ja que a la nostra Vila hi ha un munt de cases i pisos buits (tant nous, com velles) i amb la població actual ja tenim alguns serveis bàsics saturadíssims, com l’assistència mèdica primària, que és el cas més flagrant, però no l’únic.\nEn les seves intervencions PSC i CiU es van barallar entre ells, però a l’hora de la veritat, van permetre l’aprovació del pla, a la que només ens vam oposar ICV-EUiA i CUP.\n... Per contra ICV-EUiA vam votar a favor del Pla de Millora Urbana Dr. Fleming (PA16), una actuació per “recosir” i adequar una part la ciutat ja construïda, i un exemple de política urbanística racional i que contrasta amb el punt anterior.\n... D’altra banda, ICV-EUiA ens vam quedar sols defensant que, des del punt de vista d’assolir una mobilitat més sostenible, no resulta gens raonable modificar el planejament urbanístic per permetre que s’instal·li una hamburgueseria al Polígon Industrial Domenys I, lluny de la trama residencial urbana. Val a dir que era el segon cop que aquest tema venia al Ple i altres grups van canviar el sentit del vot sense donar una explicació al respecte.\n... Es va rebutjar, amb els vots de PSC, CUP, ERC i ICV-EUiA una modificació de les ordenances d’obres i activitats, ja que es va posar de manifest que s’havia tramitat amb precipitació i sense les contramesures necessàries en matèria fiscal, de forma que es podien donar situacions de gran desigualtat en cas d’aprovar-se tal qual.\n... Es van aprovar diverses mocions (relatives a la creació d’una comissió informativa específica de transport públic, a la incineradora de Vallcarca, a la demanda, a instàncies de la Unió de Pagesos, d’un ple monogràfic sobre agricultura al Parlament de Catalunya i a la reivindicació, a instàncies de la Plataforma Vegueria Penedès, de l’àmbit de planificació funcional del Penedès) i se’n va rebutjar una d’urgència relativa a la vorera i el sentit de circulació del Carrer Santa Clara.\n... Pel que fa a l’apartat de precs i preguntes, des d’ICV-EUiA vam preguntar al regidor de Parcs i Jardins pels nous criteris de reg (ja que des de fa unes setmanes els aspersors funcionen a tot drap, fins i tot a les rotondes) i sobre el grau de sostenibilitat dels nous criteris d’enjardinament (atesa la sorprenent proliferació de petúnies al centre de la vila).\nPublicat per Bernat Villarroya i Garcia a 14:37 5 comentaris:


Betxí inicia la instal.lació de les llums de Nadal a cost zero per al municipi | Diaridelaplana.com\nBetxí inicia la instal.lació de les llums de Nadal a cost zero per al municipi\nPlana Baixa - La instal·lació de leds i la renovació de la il·luminació, fruit del pla d'estalvi del consistori, convertirà a Betxí en 2014 en el “municipi més eficient en consum energètic”\nDiaridelaplana.com - 13/12/2013\nBetxí ha iniciat ja la instal·lació de la il·luminació de Nadal amb l'objectiu de dinamitzar i potenciar l'activitat econòmica i comercial en els establiments del municipi. Fruit del pla d'estalvi energètic impulsat pel consistori, la il·luminació de Nadal d'enguany, igual que la de la resta de festivitats locals, no suposaran cap gasto per a les arques municipals. Cal recordar que fa poques setmanes, i també fruit del pla d'estalvi energètic de l'equip de Govern de Remolar, empresa local de Betxí va iniciar ja la instal·lació de leds en tot el casc urbà. “La instal·lació d'este sistema d'il·luminació suposarà un estalvi del 40% de la factura energètica, però a més s'ha apostat perquè la instal·lació l'execute una empresa local per a generar així activitat econòmica en el municipi”, insistix l'alcalde, el nacionalista Alfred Remolar.\nLa mesura forma part del pla general d'estalvi energètic, que el consistori va posar en marxa amb l'adjudicació de la gestió de l'enllumenat públic a una empresa externa, la qual cosa permetrà una millora integral de l'enllumenat en tota la localitat, a més d'un estalvi de 100.000 euros a l'any per a les arques municipals. De fet, en total, la mesura suposarà un estalvi d'1,5 milions d'euros per a la localitat durant els 15 anys de duració del contracte. A més, segons figura en el contracte, i a cost zero per al consistori, l'empresa adjudicatària es compromet a canviar tots els llums del municipi per a introduir sistemes més eficients –El 50% LED i l'altra meitat de baix consum-.\nAixí mateix, també s'encarregarà de canviar més de la meitat dels fanals de la localitat i instal·larà les il·luminacions festives en la localitat durant els pròxims 15 anys i realitzarà una inversió de 50.000 euros en millores de sistemes elèctrics d'il·luminació en la localitat.\n“Este acord és una mesura importantíssima d'estalvi, fruit de més d'un any de treball i ha convertit a Betxí en un dels primers municipis del País Valencià a impulsar este tipus de gestió. Estes mesures convertiran a Betxí en 2014 en el municipi més eficient de la Comunitat Valenciana en matèria elèctrica”, diu l'alcalde, Alfred Remolar.


Ciutat Archivos - Diari Millars, informació local en valencià.\nLa instal·lació aconsegueix la xifra rècord de 4.307 casetes.\nEls encarregats de l'actuació són emprenedors locals amb el seguiment de la Conselleria de Medi ambient.\nLes obres a les voreres del carrer Marquesa Fuente el Sol estan ultimant els detalls i finalitzaran esta setmana.\nL'alcaldessa diu que el Govern municipal treballa per a posar ordre en l'economia i per a canviar la reputació de la ciutat.


Igualada Comerç presenta la proposta de campanya especial de dinamització i promoció del comerç\nAquests darrers dies, Igualada Comerç ha acabat d’elaborar la proposta especial de dinamització i promoció del comerç, amb la que ha estat treballant intensament. Una part de la Junta directiva de l’entitat l’ha presentat a l’alcalde de la ciutat, Marc Castells, i al regidor de dinamització econòmica, Jordi Marcè.\nEl projecte que es pretén engegar a partir del dia 1 de setembre ha sigut molt ben valorat per l’Ajuntament i ara es treballarà per acabar de concretar i poder-ne garantir la seva execució.\nLa proposta pretén aconseguir els objectius de dinamització i promoció del comerç d’una manera intensa, constant i atractiva. Les aportacions rebudes des de canaligualadacomerc.cat, engegat recentment, per part de comerciants i ciutadans, estan ajudant a donar contingut i millorar les diferents iniciatives amb què s’està treballant. S’anima a seguir utilitzant aquest canal per compartir, idees, propostes, queixes i reflexions del comerç.\nLaura Llucià, escollida per representar al sector del comerç\nL’actual presidenta d’Igualada Comerç, Laura Llucià, ha estat escollida per representar al sector del comerç al pacte d’acció econòmic i social de la Conca d’Òdena.\nIgualada Comerç, com a entitat de referència del comerç amb quaranta anys d’història, pionera amb moltes iniciatives, vol seguir liderant la representació del comerç tant a la ciutat d’Igualada com a Catalunya. És per això que es treballa amb diferents iniciatives ambicioses.\nArticle anteriorSanta Coloma inicia una Festa Major amb més de trenta activitats\nPròxim articleEs reobre el tram de l’avinguda Josep Miró de Calaf que estava en obres per transformar-lo en un passeig


Un valencià mor en el Pirineu en caure d'uns 150 metres\nMor un senderista d'Alcoi en el pirineu d'Osca en caure des d'uns 150 metres d'altura\nL'home anava amb quatre persones més\ndilluns, 17 d’agost 2020 - 10:05h\nEl valencià ha mort en el pic Posets | Wikipedia\nUn senderista, que respon a les inicials de E.S. M., de 69 anys i veí d'Alcoi, en la comarca de l'Alcoià (Alacant), ha mort este dissabte, 15 d'agost, en caure's des d'una altura de 150 metres des de la cresta del pic Posets, situat en el terme municipal de Sahún, en el Pirineu d'Osca.\nEl valencià anava acompanyat d'altres quatre persones que descendien el pic per una cresta direcció nord i, quan es desplaçaven per ella, E. S. M. ha esvarat i ha caigut d'uns 150 metres, en una zona de roca amb terreny molt abrupte.\nLa Guàrdia Civil ha informat en una nota de premsa que ha rebut l'avís cap a les 11.30 hores d'este dissabte. Fins al lloc s'han dirigit components del Grup de Rescat i Intervenció en Muntanya, amb l'helicòpter de Benasc, al costat d'una metge del 061.\nDesprés d'arribar a la zona, no han vist a l'accidentat, pel que els especialistes i la metgessa han descendit i un d'ells ha fet el recorregut per a on havia caigut. Finalment ha localitzat el cos en una clivella, encaixat a uns dos metres.\nDonada la situació, s'han incorporat dos especialistes amb més material per a accedir al lloc i entre tots han assegurat el cos per a que no continuara caient per la clivella, ja que tenia uns quatre metres de profunditat.\nDesprés d'instal·lar un sistema de seguretat, l'han rescatat i traslladat fins a la base de la muntanya, per a després portar-lo a l'helisuperficie de Benasc i, des d'allí, al depòsit de l'Hospital Provincial d'Osca a l'espera d'autòpsia.\n"Apunyala a la seua nóvia de 20 anys i li perfora un pulmó en Sant Vicent del Raspeig" "Agredix a la seua nóvia i ha de ser hospitalitzada en Sagunt"


Connectar amb l'experiència d'estar viu\nHi ha una experiència d’estar viu, i en aquesta experiència és on es troba el plaer. No en la narrativa mental del que sóc, o el que tinc, o el que hauria de tenir. No en la narrativa mental del sistema, amb les seves expectatives de futur i la falsa problematització de la realitat.\nDe tot plegat vam parlar-ne l’altre dia amb l’Andrés Martín Asuero, expert en mindfulness. Amb ell vaig tenir el plaer de conversar a la Festa de la Primavera del Foro de Recursos Humans de Foment del Treball, al recinte modernista de Sant Pau. Va ser una tarda agradable, presidida per l’Anna Bisart, durant la qual vam parlar de com augmentar la consciència del moment present a les organitzacions. Si portem l’atenció al moment present, si no especulem amb el futur, no hi ha estrès ni ansietat (la segona causa de baixa laboral a Catalunya). Una metgessa em va dir que malgrat que havia de visitar moltíssims pacients al dia, si no mirava l’agenda, és a dir, si atenia en cada moment a la persona que tenia davant, no s’estressava.\nLa clau rau en reduir els processos mentals. No cal rumiar tant. La ment hauria de ser un instrument al nostre servei; no al revés: no ser nosaltres esclaus d’ella. Es tracta d’aprendre a estar en l’experiència. Això no vol dir, necessàriament, viure moltes experiències. S’ha posat de moda “regalar experiències” (jo he estat el primer a regalar-les), però en el fons no es tracta de viure molta quantitat de tot, com sembla desitjar el sistema, sinó limitar-se a viure, és a dir, deixar que la vida s’expressi tal com és. Moltes experiències, com diu Pablo d’Ors, desplacen i fins i tot anul·len la veritable vida, que és una altra cosa, que és aquí, al nostre fons. “La quantitat d’experiències i la seva intensitat només serveix per atordir-nos. No estem fets per a la quantitat, sinó per a la qualitat”.\nLa pau és aquí i ara; també pot ser a la feina. Com podem connectar amb el nostre fons, que és pau? Amb la respiració. O amb el nostre cos. Per això l’altre dia, a Sant Pau, dues-centes persones vam acabar fent-nos massatges els uns als altres, abraçant-nos i ballant. Els nostres rostres es van transformar. Com va dir Mikah de Waart, que va tancar l’acte, ser feliç és una decisió.


Així és Slack, l'alternativa a Skype per a empreses - YCOM\nAixí és Slack, l'alternativa a Skype per a empreses\nAixí és Slack, l’alternativa a Skype per a empreses\nHauria pogut ser adquirit per Microsoft, però sembla que Satya Nadella prefereix desenvolupar la mateixa tecnologia i ecosistema de forma pròpia.\nDiuen algunes publicacions en línia com TechCrunch que alts executius de la companyia de Redmond apostaven per i donaven per feta l’adquisició de Slack, una companyia que produeix una solució de programari dedicada a les comunicacions corporatives, però que l’operació ha estat blocada per Satya Nadella (CEO de Microsoft) juntament amb Bill Gates, ja que el primer prefereix confiar en desenvolupar les funcionalitats de Skype per a poder-hi competir directament en el futur.\nEl que fa Slack és crear un espai de treball compartit, amb URL pròpia i, per tant, que és accessible des de qualsevol navegador web, així com l’app de la companyia.\nDins d’un espai de treball hi trobem canals, en el que vindria a ser un concepte semblant als antics xats per IRC que els més veterans d’Internet recordaran. A banda d’aquest espai públic compartit, cada usuari pot establir també converses privades amb qualsevol dels altres integrants del grup de treball.\nPer què és atractiva aquesta manera de treballar? Doncs deixant de banda el que són purament i exclusiva les funcionalitats de Slack, en conformar aquest un espai de treball privat per als treballadors de la companyia, permet a l’equip de treball “aïllar-se” del “soroll” que sovint trobem en la resta dels programes de missatgeria instantània pública, com ara WhatsApp o Hangouts, en els quals els missatges dels contactes personals particulars dels usuaris poden distreure aquests del seu enfocament en la feina.\nA més de parlar amb la resta dels usuaris, també hi podem compartir fitxers i, fins i tot, penjar posts que converteixen aquest servei en una petita xarxa social professional. D’aquesta manera, podem compartir reflexions o instruccions sobre la feina o el projecte que estem duent a terme amb els nostres companys.\nCom la majoria dels serveis en línia i aplicacions, Slack ofereix la possibilitat de ser provat gratuïtament, limitant -això si- el nombre d’usuaris que poden fer servir l’aplicació i servei en el nostre grup. Aquesta opció està pensada per poder organitzar petits grups de treball que gaudeixin de pràcticament totes les funcionalitats per tal de fer un tast de com és el servei.\nA partir d’aquí, els interessats compten amb dues opcions de pagament, que es diferencien per una banda en les funcionalitats afegides (i en les quals s’hi inclouen les converses de veu dins del grup) i per l’altra en el suport tècnic. Una tercera opció dirigida a grans empreses serà afegida properament.\nLi val la pena a Microsoft d’adquirir Slack? Difícil de dir, ja que si alguns dels directius de la companyia de Redmond s’hi han fixat, per alguna cosa serà, però també és cert que la tecnologia que empra és fàcilment desenvolupable per part del gegant nord-americà. Què podria ser, doncs, d’interès per a Microsoft si no són els dos milions d’usuaris diaris actius per dia que des de Slack afirmen tenir.\nAmb l’adquisició, Microsoft reforçaria la seva posició en el mercat de la missatgeria instantània professional, reforçant-hi a mitjà/llarg termini la presència de Skype, el qual de ben segur acabaria oferint el seu servei de VoIP a la solució Slack.


PRO. Sol·licitud d'utilització dels espais esportius del Poliesportiu Príncipes de España\nSol·licitud d'utilització dels espais esportius del Poliesportiu per entitats i colectius socials\nEntitats i colectius socials interessats en l'utilització dels espais\nConcessió/denegació de la sol·licitud per escrit i, en supòsit de denegació, raonada.\nUtilització de les instal·lacions previ abonament del preu públic corresponent.\nTota concessió està subordinada als calendaris d'activitats del centre\nDecret 5/1991, de 24 de gener (BOIB núm. 18)\nDecret pel qual es regula l'ús públic d'instal·lacions culturals i recreatives per entitats i col·lectius socials\nA la sol·licitud: fer constar la duració dels actes, núm. previssible de participants o assistents i activitat a desenvolupar.\nSol·licitud prèvia pels directius o responsables de l'entitat o col·lectiu, dirigida al director del poliesportiu, el qual pot concedir o denegar l'ús. Les denegacions sempre per escrit i raonades.\nLes concessions estan subordinades al calendari d'activitats i actes programats.


Botigues de Barcelona, Tecno Sport\nLa nostra empresa posa plena dedicació a oferir i atendre la demanda d'articles esportius i similars per a col·lectius, escoles, guarderies, cases de colònies, empreses dedicades a l'organització d'activitats extraescolars, clubs i consumidors individuals.\nSom una empresa jove i dinàmica amb vocació de servei, disposem d'acords amb importants operadors del sector esportiu i pedagògic, que ens permeten actuar amb rapidesa per cobrir les necessitats dels nostres clients.\nEstem profundament satisfets de treballar en un projecte que ens genera il·lusió diàriament, ens encanta assessorar als nostres clients sobre les millors solucions a adoptar per a cadascun dels seus requeriments. Així mateix donem gran importància a tot el relacionat amb la psicomotricitat, esports alternatius i tots aquells elements que ajuden al correcte desenvolupament de les funcions motrius des d'edats primerenques, i d'aquí fins a l'esport d'alt nivell.\nClic per afegir el contacte de Tecno Sport a la seva llibreta d'adreces.


Atac a la llibertat d'expressió a l'estació de Girona | elsud.org\nEl dia 4 de març de 2008 els dos companys de Lluita Internacionalista estaven repartint material electoral quan el servei de Seguretat d’EULEN se'ls va dirigir de manera violenta, recriminant-los i intentant prendre’ls els fulls per la força; després van intentar retenir-los. Avisats per l’empresa els Mossos van aparèixer per l’estació. L’advocat de LI va dirigir-se a la cap d’estació d’ADIF per reclamar-li una explicació de la reacció violenta del servei de seguretat per presentar denúncia per aquest comportament. Ella va demanar que donéssim per tancat l'incident, i des de LI no vam presentar denúncia. Amb quina sorpresa, doncs, vam rebre la notificació judicial que l’empresa de seguretat era qui havia denunciat els nostres companys/es.\nEl problema de fons no és només la limitació a la llibertat d’expressió, particularment a les formacions polítiques amb un projecte revolucionari, ni els mètodes repressius que cada cop més empren les companyies de seguretat privades, sinó el fet que els espais públics viuen un procés permanent de privatització que es gira contra els nostres drets, també els democràtics.\nDes de LI denunciem que la política de privatització dels serveis públics, en aquest cas de RENFE, ha fet que espais que són de tots i totes es regeixin com espais privats. Fem una crida a les organitzacions polítiques, sindicals i socials, i als treballadors/es a manifestar-se contra la denúncia per coartar la llibertat d’expressió i contra la privatització dels serveis públics, i a demanar l’arxiu del cas.


Toni Simoes (1983) es defineix autodidacta. Encara que va aprendre les bases de la cuina tradicional al costat de Santi Santamaría, es reconeix admirador de xefs il·lustres com Joan Roca o Eneko Atxa, i busca la inspiració en llibres de grans cuiners francesos. Toni gaudeix reinventant la cuina de sempre i confessa ser "més feliç fent un bon paté que treballant amb una molècula". Estima la cuina tradicional, però que ningu esperi a la seva carta un plat convencional o semblant a algú d'altre restaurant.\nFill de cuiner i restaurador, es va posar la primera jaqueta als 14 anys en el negoci familiar. Mai li ha agradat estudiar però va veure a la cuina un lloc on crear. Es va formar a l'escola d'hostaleria de Barcelona, va aprendre a cuines de Menorca i Formentera, i, més tard, a Can Fabes. Aquesta experiència va marcar la seva cuina per sempre amb dos segells: culte al producte i plats clàssics actualitzats. El 2006, al costat del seu germà Manuel, es va llançar a l'aventura d'obrir el seu propi negoci i va néixer La Taverna, on donaria curs a la seva creativitat. Després de l'èxit de públic, van arribar els premis, com el de Millor Cuiner Jove 2014, o el Sol Repsol a 2015.


Melidron Chalkidiki Grècia - Ofertes d'hotels amb els MILLORS DESCOMPTES EN LÍNIA\nSkala, Stagira-Akanthos, Chalkidiki, Grècia, 28082 - Veure al mapa\nEstudi Clàssic amb Vista sobre el Mar (Classic Studio with Sea View)\nMés informació sobre Melidron\nBen posicionat a Nea Ródha, Melidron és un lloc ideal d'inici d'excursions a Nea Rodha. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nMelidron ofereix un servei impecable i compleix amb totes les exigències dels més experimentats viatgers. A l'hotel s'hi pot gaudir d'unes comoditats de primera classe com habitació familiar, instal.lacions de barbacoa, àrea de fumadors.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, escriptori, balcó/terrassa, insonorització a cada habitació. Les instal.lacions d'oci de l'hotel, que inclouen jardí estan dissenyades per escapar i relaxar-se. Les seves instal.lacions de primera i una situació excelent fan de Melidron la base perfecta per a gaudir de la seva estada a Nea Rodha.


El cinema Las Vegas de Figueres reobrirà dijous vinent després d'acabar les obres pendents i obtenir llicència municipal ! ACN ! directe!cat\nAlt Empordà Dijous, 17 de maig de 2018 15:30 h\nL'equipament, que ja té instal·lació elèctrica definitiva, projectarà la pel·lícula 'Han Solo: una historia de Star Wars' a la sala principal\nACN Figueres.-El cinema Las Vegas de Figueres reobrirà dijous vinent després d'acabar les obres que tenia pendents i obtenir la llicència municipal. L'equipament ja té la instal·lació elèctrica definitiva i tornarà a obrir portes amb la projecció de la pel·lícula 'Han Solo: una historia de Star Wars' a la sala principal, amb capacitat per a uns 500 espectadors. L'espai es va inaugurar el passat 6 d'abril amb un permís especial. Ho va fer amb l'estrena mundial del film 'Miss Dalí', la darrera pel·lícula del seu promotor, Ventura Pons. El cinema, però, funcionava amb un generador elèctric i tres de les quatre sales no estaven acabades. Per això, van anunciar que tancarien i tornarien a obrir el 20 d'abril. I així ho van fer, tot i que no disposaven del permís d'obertura definitiu. Per obtenir-lo, calia obrir una rasa al carrer per acabar la instal·lació elèctrica i aconseguir, així, el permís definitiu. La Guàrdia Urbana va aixecar acta de l'incompliment després d'inspeccionar l'establiment i els seus promotors van anunciar que el tancaven fins que haguessin resolt el problema.


Oli Verge de Cànem - Ecològic - NaturGreen - 250ml - BioEsfera\nInici > Per a tu>Olis i vinagres>Olis>Oli Verge de Cànem - Ecològic - NaturGreen - 250ml\nOli Verge de Cànem - Ecològic - NaturGreen - 250ml\nOli verge de cànem.\nFormat: 250 ml\n6,55 € amb IVA\nL'oli de cànem s'obté de Cànnabis sativa subespècie sativa, que, a diferència del Cànnabis sativa subespècie indica, no conté substàncies psicoactives, però si posseeix unes propietats nutricionals extraordinàries. El cànem és un dels primers cultius en la història de la umanidad, de cultiu amigable i molt productiu encara sense l'ús de pesticides i fertilitzants. És un oli de sabor agradable, intens i personal, que recorda a les nous, molt difestivo, ideal per amanides, maioneses i amaniments en general.\nÉs en l'actualitat un dels olis més prescrits a tot el món en l'àmbit de la medicina natural Ric en Omega 6 (linoleic) i Omega 3 (linoleic) posseeix a més àcids grassos poc freqüents com el estearidónico (només present a més en la grosella negra) i el gamma linoleic (només present a més en onagra i borratja), posseeix molt pocs àcids grassos saturats, i la proporció entre Omega 6 i Omega 3 és encara millor que l'òptima recomanada, de manera que ajuda a compensar aportacions addicionals d'Omega 6 a la dieta.\nEl seu ús es recomana en malalties de la pell: per l'èczema (dermatitis atòpica) i psoriasi, i per a la pell seca en general (parlaríem de prendre per a aquests usos uns 20 ml / dia durant almenys 3 mesos), per la síndrome premenstrual , artritis reumatoide i altres malalties inflamatòries, colitis ulcerosa, control del nivell de triglicèrids i del colesterol, reforç del sistema immune, etc, i pro suposat com a part d'una dieta encaminada a disminuir els riscos cardiovasculars.\nNo escalfar, és un oli delicat per consumir cru.\nConservar protegit de la llum en ambient fresc i sec. Un cop obert segúrese de tancar bé l'envàs després de cada ús i conservar en frigorífic per mantenir tot el seu sabor i propietats. Si a la nevera l'oli cristal · litza, escalfar lleugerament entre 30-40 º C.


La Copa Suzuki, el certamen mono-marca que es caracteritza per la igualtat entre els seus participants, és el campionat triat per la pilot andorrana Amalia Vinyes en la seva primera temporada al món dels ral·lis, el seu primer repte serà dissabte que ve (dia 2), el Ral·li La Vila Joiosa. Després de demostrar els seus dots de pilotatge en els circuits, recordem que és l’actual campiona de la Copa d’Espanya de Resistència, espera adaptar-se de manera ràpida als ral·lis per poder estar prop dels més ràpids al més aviat possible. Per aconseguir-ho Amalia comptarà, a la seva dreta en l’habitacle del seu Suzuki Swift, amb l’experiència d’Aintzane Goñi. Vinyes-Goñi ja van competir juntes en el passat Ral·li d’Orense, l’experiència va resultar molt positiva i això, sens dubte, ha estat determinant en l’engegada del projecte de la Copa Suzuki 2011.\nEl 21 Ral·li La Vila Joiosa-Trofeu Costa Blanca, serà una vegada més el punt de partida del Campionat d’Espanya de Ral·lis d’asfalt. Joan Vinyes-Jordi Mercader, al volant del Suzuki Swift S1600 de Suzuki Ibèrica Motor Sport, no faltaran a la cita i esperen estar entre els protagonistes de la prova. L’objectiu del pilot andorrà en la prova organitzada per l’Associació d’Interclubs d’Automobilisme de la Província d’Alacant, no serà un altre que començar a sumar punts pensant en la Copa d’Espanya de dues rodes motrius, de la qual és el campió de l’edició 2010.


Som un col·lectiu d’arquitectes que començarem el nostre treball l’any 2011 a la ciutat de València. Ens vam conformar com a cooperativa de treball en maig del 2016. Som un grup heterogeni de persones, amb diferents orígens i visions, que creiem en un aprenentatge i una arquitectura basats en l’actuació i la sensibilitat cap a la societat actual i el nostre entorn immediat.\nEl nostre treball compagina reflexió i acció. Partint de la investigació i l’arquitectura inclusiva, tractem de fer projectes que van un pas més enllà de la definició d’objectes. Generar marcs on es creen sinergies entre els espais i les persones que els utilitzen, projectes transversals que no només responen a les necessitats immediates, sinó que s’engloben en un context al que també tractem de donar resposta.\nEl treball en equip, la gestió cooperativa i els processos de pensament col·lectiu són les ferramentes de treball del nostre equip. Aquestes, ens permeten multiplicar-nos per compartir esforços amb altres col·lectius o entitats mitjançant el treball en xarxa. Projectem de manera compartida, incloent-hi a l’usuari des del principi, potenciant la seua participació activa en el procés de creació.\nCreiem en la gent, en la ciutat i en l’espai públic com a lloc de trobada, de canvi i revel·lia. Procedim de diferents municipis del territori valencià, el que ens fa tindre una consciència, sensibilitat i estima de la pluralitat de realitats i oportunitats de l’entorn. Treballem al nostre territori, als nostres municipis, als nostres paisatges, on vivim, compartim, i projectem.


Els propietaris la van sorprendre dins la casa i la van retenir fins que va arribar la policia\nDivendres, 07 Agost 2020 19:57\nEls Mossos d'Esquadra han detingut una dona de 39 anys, de nacionalitat espanyola i veïna de Tarragona, com a presumpta autora d'un delicte de robatori amb força en un domicili de la ciutat. Un dels propietaris, que eren dins de la casa quan l'arrestada hi va accedir, la va poder retenir i va avisar als Mossos. La va descobrir quan va trobar a faltar el seu ordinador portàtil i va pujar a buscar-lo a la segona planta, on va sorprendre la dona que anava descalça. Els fets van passar als volts de les dues de la matinada d'aquest dijous, a l'avinguda Josep Maria Casas de Muller. La lladre havia saltat la tanca perimetral de la casa i havia accedit a l'interior de l'habitatge per una porta del pati posterior que estava oberta.\nLa detinguda passarà en els pròximes hores a disposició del jutjat en funcions de guàrdia de Tarragona.\nL’Ajuntament de Cambrils inicia les consultes de l’Altaveu Ciutadà per recollir l’opinió de la ciutadania


Tornem a fer esport i salut amb la cloenda de tennis - Salut Mental Catalunya\nInici / Actualitat / Notícies / Esport i salut / Tornem a fer esport i salut amb la cloenda de tennis\nEl programa Esport i Salut tanca la temporada de tennis amb la primera cloenda presencial després de la pandèmia.\nNo ha estat la primera cloenda que organitzem, però si una de les més especials per Salut Mental Catalunya (SMC). Després de la pandèmia i dels mesos de confinament tornar a organitzar una cloenda presencial ens ha fet molta il·lusió. El programa Esport i Salut ha tancat la temporada de tennis amb la cloenda del 10 de juny del 2021 al Tennis Vall d’Hebron de Barcelona.\nProp de 30 persones van participar en les proves d’habilitat i la competició de parelles, activitats que van dinamitzar els entrenadors col·laboradors de la Federació Catalana de Tennis i el Real Club de Polo de Barcelona, un dels dos clubs participants en el programa de tennis juntament amb el Club de Tennis Tarragona. Al final de la competició es va fer el tradicional dinar i entrega de premis i regals a totes les persones participants.\nLa cloenda i el programa de tennis també ha estat possible gràcies a la resta de col·laboradors del projecte (Tennis Aid, Esport Solidari Internacional) i dels finançadors (Ajuntament de Barcelona, Barcelona Esport Inclou i Diputació de Barcelona).\nTorna la cloenda\nTot i que el tennis va ser la modalitat menys afectada del programa Esport i Salut per la pandèmia, al 2020 no es va poder fer la cloenda i els entrenaments es van haver d’interrompre durant els mesos del confinament. Per això, alguns dels participants en la cloenda del 2021 ens han explicat que tornar a trobar-se amb la resta de participants dels Clubs Socials i compartir pistes i activitats els ha fet molta il·lusió.\nDe la trentena de participants dues són dones, la Carmen i la Ángeles, que a més van viure la seva primera cloenda. Totes dues ens han explicat que fer esport és una de les activitats que més valoren i que després del confinament i les restriccions per la pandèmia “tornar a jugar a tennis ens ha fet molta il·lusió. Hem pogut fer ioga i altres activitats físiques però amb el tennis gaudeixes d’un lloc divertit amb altres persones”.\nA més del tennis, el programa Esport i Salut de Salut Mental Catalunya organitza trobades de bàsquet, molt afectades per la pandèmia, i la lliga de futbol sala, que al 2020 es va veure interrompuda i encara no s’ha pogut reanudar. Esperem que amb la tornada a la normalitat la temporada 2021-22 pugui començar amb totes les cometicions en marxa després de l’estiu.


8 eines per transcriure àudios i vídeos | Col·legi de Periodistes de Catalunya\nInici / Actualitat / 8 eines per transcriure àudios i vídeos\nEl periodista Ren LaForme fa una comparació de les vuit eines més populars de transcripció automàtica útils per als professionals de la comunicació. Quines són les més eficaces? Què faciliten aquestes eines i com s'han d'utilitzar? Són algunes de les preguntes que respon al seu article sobre les aplicacions que converteixen la veu en text.\nEls avanços tecnològics han superat límits als quals no esperàvem arribar tan aviat, és més, tenim fins i tot robots que estan substituint feines i que ens van sorprenent cada vegada més. No obstant això, tal com explica el periodista Ren LaForme en l’article sobre les millors eines de transcripció automàtiques per a periodistes en el Poynter Institute, la utilització d'aquestes pot reduir el treball del periodista, tanmateix, encara no han tingut l'èxit i l'ús que mereixen.\nDes de l'article destaca vuit eines populars de transcripció automàtica destinades a periodistes i les compara per al millor ús del professional:\nLes vuit eines que destaca són el DragonDictation, Happy Scribe, oTranscribe, Recordly, Rev, Sonix, Trint i Youtube. Aquestes són capaces de reconèixer i transcriure les paraules que s'adjunten, per exemple d'un àudio o vídeo, i transcriure-les de forma ràpida i eficaç. Les transcripcions es poden fer en qualsevol aplicació, e-mail, SMS... I moltes et donen l'opció d'editar-les després. La majoria d'aquestes eines cobren, per exemple, al voltant de 0,10 i 1 euro per minut. Funcionen com a aplicació per a mòbils o en línia i moltes són capaces de traduir en diversos idiomes diferents, entre ells l'espanyol, l'anglès i el francès.\nTot i que totes les eines que menciona són útils per als periodistes, mitjançant un experiment que va realitzar, la que més destaca pel fet de disposar d'eines d'edició de transcripció i capacitat d'adaptar-se més al volum de treball periodístic és Trint. No obstant això, algunes eines són més útils en altres aspectes com ara la rapidesa o la qualitat de transcripció.\nAquestes eines faciliten el treball dels periodistes a l'hora de fer una entrevista o gravar qualsevol conversa o vídeo, sobretot quan tenen poc temps i necessiten fer el treball per al mateix dia i se'ls acumula.\nVery nice post published by you. Keep writing such an amazing post and get amazing hosting details


Projecte WATER-MINING, innovació sostenible per garantir l'accés a l'aigua potable i al sanejament - Institut de Ciència i Tecnologia Ambientals (ICTA‑UAB) - UAB Barcelona\nProjecte WATER-MINING, innovació sostenible per garantir l'accés a l'aigua potable i al sanejament\nL’accés a l’aigua i els seus costos energètics, mediambientals i econòmics són un dels majors reptes als que ha de fer front la societat actual. Segons el Banc Mundial, la demanda global d'aigua per al 2030 superarà el subministrament d'aigua sostenible.\nL’ICTA-UAB és el responsable i coordinador de totes les accions referents a la co-creació i participació social.\nPer tractar d’abordar aquesta problemàtica, l’ICTA-UAB participa en el projecte Horizon2020 WATER-MINING, una iniciativa de recerca i innovació que vol contribuir a garantir l’accés a l’aigua potable i al sanejament.\nPer fer-ho possible desenvoluparà solucions tecnològiques innovadores que permetin una gestió sostenible de l’aigua, millorant la dessalinització de l’aigua, extraient fosfats i altres bioproductes de les aigües residuals urbanes, i incrementant la seva circularitat en els seus usos industrials. El projecte considera l’aigua com un recurs, consumible i com un bé perdurable.\nCoordinat per la Universitat Tecnològica de Delft, a Holanda, el projecte WATER-MINING agrupa 38 socis públics i privats, i 4 socis col·laboradors de 12 països europeus. S’implementarà a 6 instal·lacions reals arreu d’Europa, en les que es desenvoluparan i provaran noves tecnologies de mineria de l’aigua, incloent aigües residuals urbanes, industrials i aigua dessalinitzada.\nWATER-MINING desenvoluparà aquestes tecnologies conjuntament amb els actors i organitzacions del territori on es faran els casos d’estudi, per tal de millorar-ne l’acceptabilitat i els usos, adaptant la tecnologia a les necessitats locals, i no al revés. Per això es crearan Comunitats de Pràctica a cada cas d’estudi, xarxes molt transversals que inclouran administracions públiques, reguladors, acadèmia, indústries, agricultors, actors econòmics, moviments ecologistes o desenvolupadors tecnològics, entre altres. Aquestes comunitats interactuaran amb el projecte al llarg dels 4 anys, aportant la seva experiència i influenciant el desenvolupament tècnic, social i econòmic dels casos d’estudi.\nAixí mateix s’implementaran 2 Living Labs, bancs de proves reals i entorns d'experimentació on els usuaris i els productors poden co-crear innovacions. El seu principal objectiu és la creació de nous productes, serveis i infraestructures adequades a les necessitats reals de la societat. En aquests processos intervenen tant col·lectius públics com a privats, els escenaris que s'ofereixen són els espais on es desenvolupen i proven prototips tecnològics per a la millora del benestar ciutadà i que tindran una efectivitat real i provada. Estaran situats a la Plataforma Solar de Almería i a la Floating Farm de Rotterdam, a Holanda.\nL’ICTA-UAB és el responsable i coordinador de totes les accions referents a la co-creació i participació social. A més a més, dins d’aquest marc de participació també portarà l’execució del cas d’estudi situat a La Llagosta. La planta de tractament d’aigües residuals de La Llagosta és un dels 3 casos d’estudi de mineria urbana.\nLa majoria de depuradores apliquen un tractament lineal a l’aigua: cada gota s’utilitza només 1 cop abans d’anar aigües avall, de manera que no hi ha reutilització de l’aigua ni circularitat, incrementant-se així el consum global d’aigua.\nEl tractament d’aigües residuals habitualment suposa una descàrrega important al medi de nutrients reutilitzables, contaminant l'ecosistema i generant eutrofització. Un d'aquests nutrients és el fòsfor, que és essencial per l'agricultura i declarat material crític per la Unió Europea. Cal també reduir el consum energètic en el tractament de les aigües residuals: en una planta depuradora convencional l’extracció de nitrogen i de matèria orgànica suposa una gran despesa energètica que pot arribar al 50% de tota l’energia requerida per la instal·lació.\nL’objectiu en el cas d’estudi de La Llagosta és implementar noves tecnologies que facilitin la reutilització d’aigua, redueixin l’energia consumida i recuperin energia i fòsfor de l’aigua tractada. El projecte busca demostrar l’escalabilitat de la planta pilot i la seva viabilitat econòmica.\nEl Consorci Besòs-Tordera és el propietari de la planta i ACSA-Sorigué la gestiona des de principis de 2019. Actualment només s’extreu el fòsfor i la matèria orgànica a través d’un costós procés biològic i químic. El biosòlid obtingut en el tractament s’utilitza com a fertilitzant en condicions normals.\nL’efluent d’aquesta depuradora descarrega al riu Besòs, i la seva ubicació la fa apropiada per reutilitzar l’aigua en indústries i agricultura. El sistema proposat es provarà a escala pilot, tractant un cabal de 400 L/h.\nEl nou procés tecnològic permetrà extraure la matèria orgànica amb menys costos i convertir-la en biogàs, recuperar el fòsfor com a fertilitzant i obtenir aigua residual tractada apta per a l’agricultura, i aigua d’alta qualitat per a usos industrials.


Venda de Endomicorrizas Glomus Intraradices deTerralba\nEndomicorrizas Glomus Intraradices\nLes micorizes són importants per obtenir un substrat de cultiu sa i favorable per a un cultiu reeixit. Seran de gran ajuda per conrear plantes sanes i obtenir collites abundants. Terralba us proposa utilitzar Endomycorhize Glomus intraradices, disponible al catàleg de productes orgànics per al cultiu de cànnabis en Alchimiaweb.\nAquesta Micorriza oferta per Terralba es pot usar en cultius en terra o en coco, pera també durant un cultiu hidropònic . El Endomycorhize Glomus intraradices es nodreix de sucre que prové de la fotosíntesi i proposa diversos efectes beneficiosos en les plantes i en l'entorn de cultiu.\nLes Micorrizas, un element essencial per a una bona absorció dels nutrients.\nL'ús de micorrizes permet millorar l'absorció dels elements nutritius (P, K, Ca, Mg, Na, Zn, Mn, Fe, aigua) per a les plantes, un element important per obtenir plantes sanes, favorables a un creixement vigorós i sinònim de collites abundants.\nEls endomicorrizas Glomus intraradices penetren en les cèl·lules radiculars de la planta per formar una xarxa de filaments micelis a terra el que permet augmentar la mida de les arrels i llavors explorar més volum en el substrat. Les micorizes tenen també la avantatja de millorar l'absorció dels elements nutritius gràcies a la secreció d'enzims.\nDurant cultius de cicle curt (2-3 mesos), es pot aplicar Endomycorhize Glomus intraradices cada 2 o 3 setmanes. Per a cultius amb cicles llargs, una aplicació cada mes és suficient.\nPols a barrejar amb aigua de reg. Barrejar amb atenció. 150 espores per litre de terra, es pot realisar 25 litres de terra amb 1 grams de sporas.\nEn hidroponia aplicar 1 g / 10L\nCaracterístiques del endomicorrizas Glomus intraradices:\nRecipient de 1g\nComposició: Pols amb 4000 espores / g de endomycorhize Glomus intraradices\nTemps de conservació: 20 mesos\nNo exposar els bacteris a gelades o fortes temperatures> 35 ° C\nUtilisable en agricultura biològica (CE) 834/2007. AMM n ° 1110014\nProductes relacionats amb Endomicorrizas Glomus Intraradices (Terralba)\nOpinions de Endomicorrizas Glomus Intraradices i preguntes\nVols donar la teva opinió sobre Endomicorrizas Glomus Intraradices o preguntar sobre aquest producte?


Premis FaPac per projectes de les Ampa – AFA Paco Candel\nby afapacocandel · 25 d'Abril de 2014\nUs animem a votar pel vostre projecte d’AMPA favorit\nEntreu al web dels Premis FaPaC, consulteu els 15 projectes finalistes i voteu pel vostre favorit. Vosaltres decidiu els guanyadors!\nUs animem a entrar al web en aquest enllaç on podreu consultar les candidatures i conèixer en què consisteixen. Fins al dimecres 30 d’abril, podeu votar per aquell projecte que considereu mereixedor del guardó en cada categoria: Tothom a l’AMPA, AMPA Solidària, i Fem Xarxa per l’èxit educatiu. La vostra opinió és important. Vosaltres decidiu. Voteu pel vostre favorit com ja ho han fet moltes persones!\nCol·laboració amb el Diari de l’Educació\nD’altra banda, us informem que la FaPaC ha encetat una col·laboració amb el Diari de l’Educació per tal de promoure la difusió d’aquells temes d’actualitat i debat que ens preocupen a les AMPA i a les famílies. Periòdicament, publicarem articles d’opinió per fer sentir la nostra veu i les nostres reflexions.\nNext story Butlletí Somescola.cat. Informació sobre les mobilitzacions 14 de juny\nPrevious story Bona Diada de Sant Jordi !


Wilde ha aconseguit 150 gols oficials amb la samarreta blaugrana - FC Barcelona\nHomeSeccionsFutbol SalaPrimer EquipNotíciesWilde ha aconseguit 150 gols oficials amb la samarreta blaugrana\nWilde ha aconseguit 150 gols oficials amb la samarreta blaugrana\nEl blaugrana va aconseguir el seu gol 100 en Lliga i el 150 en totes les competicions oficials amb la samarreta culer\nWilde cel·lebrant un gol aquesta temporada / Foto: Arxiu FCB\nWilde és sinònim de gol des de sempre. El pivot brasiler va arribar al Barça Alusport ara fa quatre anys precedit pels seus èxits com a golejador a ElPozo Múrcia i anteriorment al Xota navarrès. S’ha convertit en un dels jugadors amb més gols de la LNFS i ha estat clau en la consecució dels èxits del Barça Alusport els darrers anys a les ordres de Marc Carmona.\nDissabte passat va obrir el marcador de l’equip blaugrana davant del Burela Pescados Rubén, el seu 12è gol de la temporada a la LNFS, i es va convertir en el Pitxitxi de l’equip a la Lliga. Però aquest gol té una doble significació per al brasiler. El gol va significar el número 100 de Wilde a la LNFS amb el Barça Alusport i el 150 si sumem totes les competicions oficials en les quals ha participat el pivot blaugrana.\nEl golejador culer ha marcat 100 gols a la LNFS i suma 50 gols més a les altres competicions oficials. Ha fet 20 gols a la Copa del Rei, 10 a la Copa d’Espanya, 16 a la UEFA Futsal Cup i 4 més a la Supercopa d’Espanya sumant els 150 gols oficials com a jugador blaugrana.\nEl ‘killer’ blaugrana\nWilde és amb claredat el màxim golejador culer aquesta temporada 2013/14. Entre totes les competicions, el jugador suma 23 gols repartits en 12 a la LNFS, 5 a la Copa del Rei, 5 a la UEFA Futsal Cup i 1 a la Supercopa. L’altre blaugrana que el segueix és Fernandao, que n’ha fet 15. Després dels dos pivots, Lozano i Aicardo n’han aconseguit 14 i Ari, Torras i Igor han trobat la porteria rival en 10 ocasions. Es dóna la casualitat que Ari és l’únic de tots ells que només ha marcat gols en una única competició com és la LNFS. La resta ho ha fet en diverses competicions.\nEl fet que dissabte el Barça Alusport jugui a casa d’ElPozo Múrcia és un al·licient més per a Wilde. El jugador va passar-se cinc temporades amb els murcians i la pista que visitaran els blaugranes el cap de setmana li porta grans records. Allà es va consagrar com a gran golejador i segur que voldrà tornar a marcar per ajudar el seu equip a recuperar la segona posició i allunyar una mica ElPozo Múrcia de les primeres posicions pensant en la classificació final de cara al play-off.\nRànquing golejador blaugrana\nAquests són els registres golejadors en totes les competicions oficials dels actuals jugadors del Barça Alusport:\nFernandao: 167 gols (7 temporades)\nWilde: 150 gols (4 temporades)\nTorras: 143 gols (6 temporades)\nLozano: 116 gols (3 temporades)\nIgor: 97 gols (7 temporades)\nSaad: 76 gols (6 temporades)\nLin: 73 gols (4 temporades)\nAri: 62 gols (5 temporades)\nAicardo: 33 gols (2 temporades)\nGabriel: 30 gols (3 temporades)\n“Només val guanyar”